b'\n_START_ARTICLE_\nGraven\n_START_PARAGRAPH_\nGraven er en lidt over 200 meter lang gade Aarhus, Danmark. Graven blev anlagt noget tid f\xc3\xb8r \xc3\xa5r 1500 p\xc3\xa5 og omkring den nordligste voldgrav, der blev brugt til at beskytte byen i vikingetiden og noget af middelalderen. Det er en af de \xc3\xa6ldste gader i byen, og den markerede tidligere byens nordlige gr\xc3\xa6nse sammen med Klostergade. Graven l\xc3\xb8ber fra vest mod \xc3\xb8st fra Klostergade til Mejlgade, og den ligger i det historiske Latinerkvarter. Det er en relativt smal gade, og den er derfor ensrettet for biltrafik i retning fra Mejlgade mod Klostergade. Bebyggelsen p\xc3\xa5 Graven er karakteriseret af lav huse, caf\xc3\xa9er og specialbutikker. Ligesom Klostergade og Mejlgade er det en delt cykelsti og en del af byens infrastruktur for cykeltrafik.\n_START_SECTION_\nEtymologi\n_START_PARAGRAPH_\nDet tidligste gadenavn var "Gravene", hvilket refererede til de tidligere voldgrave omkring byen, der var blevet etableret som en del af vikingebyens forsvarsv\xc3\xa6rker. B\xc3\xa5de voldgravene, voldene og palisaderne blev fjernet, men den tidligere funktion blev brugt til gadenavnene. Graven, i ental, som den hedder i dag, kendes fra slutningen af 1500-tallet.\n_START_SECTION_\nHistorie\n_START_PARAGRAPH_\nDen tidlige vikingebos\xc3\xa6ttelse blev forsvaret af voldgrave og volde mod nord, vest og syd. I middelalderen voksede byen ud over disse gr\xc3\xa6nser, afgr\xc3\xa6nset af forsvarsv\xc3\xa6rkerne, og gjorde dem mindre anvendelige til forsvar. Et sykke tid inden 1500 blev voldene og voldgravene fjernet og gaden Graven blev etableret oven p\xc3\xa5 den nordlige voldgrav. Man mener at voldgraven blev fyldt med jord fra den tilh\xc3\xb8rende vold. Graven blev en forl\xc3\xa6ngelse af Klostergade, som tidligere havde v\xc3\xa6ret den nordligste gade i byen._NEWLINE_I 1914 debaterede byr\xc3\xa5det om man skulle forl\xc3\xa6nge Graven ud til den nybyggede havn syd for byen. Planen ville kr\xc3\xa6ve at man rev Juuls Gaard og andre bygninger i Mejlgade ned. Den senere borgmester Jakob Jensen argumenterede i mod dette, og det endte med at man ventede p\xc3\xa5 at Godsbanen blev omplaceret i den vestlige ende af byen og Aarhus \xc3\x85 blev gravet ned, s\xc3\xa5 den nye gade, \xc3\x85boulevarden, kunne etableres. Graven beholdt derved sin middelalderlige struktur og forl\xc3\xb8b._NEWLINE_I dag er Graven et eksempel p\xc3\xa5 en bevaret middelalderlig gade med lave huse og et let buet forl\xc3\xb8b. St\xc3\xb8rstedelen af bygninger er fra 1800-tallet med enkelt bindingsv\xc3\xa6rkshuse imellem.\n_START_SECTION_\nBygninger\n_START_PARAGRAPH_\nGraven 21 blev tegnet og opf\xc3\xb8rt af arkitekten Carl Lange i 1876 og bestilt af byen til at huse en social institution, men siden 1917 har den v\xc3\xa6ret brugt til en kommunal tandl\xc3\xa6ge til  folkeskoler i byen.'